YR ATODLEN Gwybodaeth i gael ei chynnwys yn y datganiad blynyddol
Rheoliadau 5 a 6

1 Gwybodaeth gyffredinol
Manylion cyswllt.

2 Gwybodaeth am yr unigolyn cyfrifol
Enw’r unigolyn cyfrifol.

Gwybodaeth am staffio
3 Enw’r rheolwr.
4 Cyfanswm nifer y swyddi cyfwerth ag amser llawn (gan gynnwys swyddi sydd wedi eu llenwi a swyddi gwag).
5 Nifer y swyddi sydd wedi eu llenwi a’r swyddi gwag ym mhob un o’r categorïau a ganlyn—
(a) rheolwr;
(b) dirprwy Reolwr;
(c) staff goruchwylio eraill;
(d) staff gofal nyrsio;
(e) nyrsys cofrestredig;
(f) uwch staff gofal cymdeithasol sy’n darparu gofal uniongyrchol;
(g) staff gofal cymdeithasol eraill sy’n darparu gofal uniongyrchol;
(h) staff domestig;
(i) staff arlwyo;
(j) mathau eraill o staff nad ydynt wedi eu rhestru uchod.
6 Os yw nifer y staff a gyflogir yn cynnwys staff o fath nad yw wedi ei restru ym mharagraff 5(a) i (i), manylion y math neu’r mathau o’r staff hynny.
7 Cyfradd trosiant staff.
8 Y mathau o drefniadau contractiol y mae staff wedi eu cyflogi arnynt a nifer y staff a gyflogir ar bob math o drefniant contractiol ym mhob un o’r categorïau a restrir ym mharagraff 5.
9 Cymwysterau’r staff a gyflogir ym mhob un o’r categorïau a restrir ym mharagraff 5.
10 Manylion unrhyw hyfforddiant perthnasol y mae staff a gyflogir ym mhob un o’r categorïau a restrir ym mharagraff 5 wedi ei gyflawni yn ystod y cyfnod y maent wedi eu cyflogi ynddo gan y darparwr gwasanaeth.

Gwybodaeth am y gwasanaeth a ddarperir
11 Manylion y raddfa ffioedd sy’n daladwy gan ddefnyddwyr y gwasanaeth yn ystod y flwyddyn ariannol ddiwethaf.
12 Manylion yr ieithoedd a ddefnyddir i ddarparu’r gwasanaeth.
13 Manylion unrhyw ddulliau cyfathrebu nad ydynt yn rhai llafar a ddefnyddir.
14 Cyfanswm nifer y cwynion ffurfiol a wnaed yn ystod y flwyddyn ariannol ddiwethaf a chyfran y cwynion hynny na chawsant eu cadarnhau, a gafodd eu cadarnhau’n rhannol ac a gafodd eu cadarnhau.
15 Manylion y trefniadau a wneir ar gyfer ymgynghori â defnyddwyr y gwasanaeth ynghylch gweithrediad y gwasanaeth rheoleiddiedig.

Gwybodaeth ychwanegol pan fo’r gwasanaeth yn cynnwys y ddarpariaeth o lety
16 Patrymau sifft nodweddiadol y staff a gyflogir, gan ddangos nifer y staff ym mhob un o’r categorïau a restrir ym mharagraff 5(d), (e), (f) ac (g) sydd ar ddyletswydd yn ystod pob sifft.
17 Nifer yr ystafelloedd gwely sengl ac ystafelloedd gwely a rennir.
18 Nifer yr ystafelloedd gwely a chanddynt gyfleusterau en suite.
19 Nifer y lolfeydd/ystafelloedd bwyta cymunedol.
20 Nifer yr ystafelloedd ymolchi a chanddynt gyfleusterau cymorth ymolchi.
21 Manylion unrhyw le yn yr awyr agored y mae gan y preswylwyr fynediad iddo.
22 Manylion unrhyw gyfleusterau eraill y mae gan y preswylwyr fynediad atynt.